《水调歌头·燕分炳箕宿》
宋代·佚名

燕分炳箕宿，鲁野照奎星。天开岳渎，储瑞重见吐书麟。人道兰岳生谢，我羡竹林得阮，中夜沸欢声。奇称符百药，童号迈终军。姿禀厚，骨骼异，气神清。好把一经为教，切莫诧籝金。击瓮画图休展，对日有言可听，材大等庄椿。年欲临志学，上国早充宾。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。